ai4bharat/Pralekha huggingface dataset:
بجلی کی وزارت
پاور گرڈ نے کووڈ-19 وبا کے دوران کلیدی بنیادی ڈھانچہ امداد فراہم کیا
نئی دہلی:29مئی،2021۔حکومت ہند کی وزارت بجلی کے تحت مہارتن سی پی ایس یو پاور گرڈ کارپوریشن آف انڈیا لمیٹیڈ  ملک بھر کی مختلف ریاستوں کو تعاون فراہم کرکے کووڈ-19 کے خلاف بھارت کی لڑائی میں مدد اور تعاون کرنے کی سمت میں سرگرم طریقے سے کام کررہاہے۔
بہتر حفظان صحت سہولتوں کی سمت میں تعاون دینے کے اپنی کوششوں کے ذریعے پاور گرڈ نے کارپوریٹ سماجی ذمہ داری  کے تحت پنجاب ،سکم،میزورم اور مرکز کے زیر انتظام علاقے لداخ کو تقریباً 2.66کروڑ روپئے کی لاگت والے کولڈ چین آلات  فراہم کیے ہیں۔
وہیں لیہہ اور لداخ کے دور دراز کے علاقوں میں کووڈ-19 ٹیکہ کاری مہم کو آسان بنانے کیلئے دو انسولیٹیڈ وین بھی دستیاب کرائے گئے ہیں۔ اس کے علاوہ آکسیجن امداد کیلئے پاور گرڈ، تاؤ دیوی لال اسٹیڈیم، گروگرام  میں 2x50 این ایم 3 فی گھنٹے کی رفتار والے اور جیسلمیر، راجستھان میں50 این ایم 3 فی گھنٹے کی صلاحیت والے آکسیجن جنریشن پلانٹ قائم کرنے جارہا ہے۔
وبا کا سامنا کرنے کیلئے ایک جامع نقطہ نظر اپناتے ہوئے پاور گرڈ کی مالی امداد کے ذریعے مدورئی میں واقع سرکاری راجا جی اسپتال ،دل سے متعلق بیماریوں کے علاج اور ڈائیگنوس کے لئے ایک کیفیٹیرائزیشن لیباریٹری قائم کررہاہے جس سے تملناڈو کے عوام کو فائدہ ہوگا۔
ایک ذمہ دار کارپوریٹ شہری کے طور پر پاورگرڈ وشرام سدن  ممبئی اور گوہاٹی میں کینسر کیئرسہولتوں میں اضافہ اور ملک بھر کے اسپتالوں / پی ایچ سی/ ایس ایچ سی کو اے ایل ایس ایمبولینس فراہم کرکے اور کئی اہم اقدامات کو حمایت دینے کے ذریعے لگاتار ہیلتھ کیئر پروجیکٹ کی ایک سیریز میں سرمایہ کاری کررہاہے اور ملک کو واپس دینے کے اپنے فلسفے میں یقین رکھتا ہے۔
نائب صدر جمہوریہ ہند کا سکریٹریٹ
نائب صدر جمہوریہ نے لوگوں سے کہا کہ وہ قومی مفاد کو اپنی کارروائیوں کا مرکز بنائیں اور تشدد میں ملوث نہ ہوں
وینکیا نائیڈو نے کہا کہ لوگوں کو چاہئے کہ وہ پُر امن اور جمہوری طریقوں پر عمل کریں اور آئین کی روح کے مطابق کام کریں
نائب صدر جمہوریہ نے ‘‘ٹربولینس اینڈ ٹرائمف-دی مودی ایئرس’’ نامی کتاب کا اجراء کیا
میں جناب مودی کے ‘‘اصلاحات ، کارکردگی اور تبدیلی’’کے منتر سے متاثر ہوں:نائب صدر جمہوریہ
جناب مودی کی قیادت میں دنیا تک بھارت کی رسائی میں اضافہ ہوا ہے:نائب صدر جمہوریہ
نئی دہلی،20؍نائب صدر جمہوریہ ہند جناب ایم ونکیا نائیڈو نے لوگوں کو مشوردیا ہے کہ وہ قومی مفاد کو اپنی کارروائیوں کا مرکز بنائیں اور تشدد میں ملوث نہ ہوں۔
‘‘ٹربولنس اینڈ ٹرائمف-دی مودی ایئرس’’نامی کتاب کا آج نئی دہلی کے اُپ راشٹرپتی بھون میں اجراء کرنے کے بعد وہاں موجود لوگوں سے خطاب کرتے ہوئےجناب ونکیا نائیڈو نے کہا کہ اختلاف ، جمہوریت کی بنیادی نشانی ہے، تاہم لوگوں کو پُر امن اور جمہوری طریقوں پر آئین کی روح کے مطابق کام کرنا چاہئے۔ یہ کتاب راہل اگروال اور بھارتی ایس پردھان نے لکھی ہے۔
اس بات کی طرف اشارہ کرتے ہوئے کہ اتحاد ، تحفظ، یگانگت اور قوم کا اقتدار اعلیٰ انتہائی اہمیت کے حامل ہیں۔ نائب صدر جمہوریہ نے کہا کہ لوگوں کو ایک تعمیری اور مثبت انداز سے آگے بڑھنا چاہئے۔انہوں نے کہا کہ لوگوں کو ایسا کوئی کام نہیں کرنا چاہئے، جو ملک کی شبیہ کو نقصان پہنچانے والا ہو۔
انہوں نے عوامی نمائندوں سے بھی کہا کہ وہ لوگوں کی توقعات پر پورے اتریں اور لوگوں کے مسائل کو اجاگر کرنے کےلئے پارلیمنٹ اور ریاستی قانون ساز اداروں جیسے فورموں کا استعمال کریں۔
جناب نائیڈو نے کہا کہ وہ ‘‘اصلاحات، کارکردگی اور تبدیلی’’کے جناب مودی کے منتر سے متاثر ہوئے ہیں۔ انہوں نے کہا کہ ‘‘قوم کی کایا پلٹ وقت کی ضرورت ہے اور یہی آج کل ہورہاہے۔’’
نائب صدر جمہوریہ نے وزیر اعظم کی طرف سے کئی گئی اصلاحات کی تعریف کی اور سابق امریکی صدر جناب براک اوبامہ کی کتاب میں جناب نریندر مودی کے ذکر کا حوالہ دیا، جس میں اوبامہ نے جناب مودی کو ‘ریفارمر –اِن- چیف’ قرار دیا ہے۔
جناب نائیڈو نے کہا کہ وزیر اعظم متعدد اسکیموں کے ذریعے مثلاً سووچھ بھارت، میک اِ ن انڈیا، اسکل انڈیا، بیٹی بچاؤ، بیٹی پڑھاؤ جیسی اسکیموں اور ماحولیات کے تحفظ، نیز آب وہوا کی تبدیلی کے خراب اثرات کے خلاف جدوجہدکے ذریعے مہاتما گاندھی کے ویژن کو حقیقت میں تبدیل کررہے ہیں۔
زرعی پیداواریت اور کسانوں کی آمدنی 2022ء تک دوگنی کرنے کے لئے وزیر اعظم کی طرف سے شروع کئے گئے اقدامات کی ستائش کرتے ہوئے نائب صدر جمہوریہ نے وزیر اعظم کے زیر قیادت انتظامیہ کی تعریف کی کہ اس نے بہت تھوڑے سے وقت میں کئی سنگ میل حاصل کرلیے ہیں۔
نائب صدر جمہوریہ نے کہا کہ‘‘مودی جی نے اشیاء اور خدمات کے ٹیکس جیسے بہت سے اقدامات کے ذریعے ملک کی معیشت کو نئی رفتار دی ہے۔سب کا ساتھ ، سب کا وکاس ، سب کا وشواس وزیر اعظم کا ایک شاندار کارنامہ ہے۔’’
یہ بتاتے ہوئے کہ جناب مودی کی قیادت میں پوری دنیا تک بھارت کی رسائی میں اضافہ ہوا ہے۔ نائب صدر جمہوریہ نے کہا کہ ‘‘مجھے یہ دیکھ کر خوشی ہوتی ہے کہ دنیا بھارت کا پہلے سے کہیں زیادہ اعتراف کررہی ہے اور اس کا زیادہ احترام کررہی ہے۔
اس کتاب کو لکھنے پر اس کے مصنفوں کو مبارک باد دیتے ہوئے انہوں نے امید ظاہر کی کہ اس سے لوگوں کو یہ ترغیب حاصل ہوگی کہ وہ دماغ اور دل کی خصوصیات کی آبیاری کریں، جن کی مثالیں جناب نریندر مودی جی نے پیش کی ہیں۔
اس موقع پر اوم بُکس انٹرنیشنل کے پبلشر جناب اجے ماگو، پبلشنگ ہاؤس کے ارکان ، ادیب اور بہت سی سرکردہ شخصیات موجود تھیں۔
وزارت دفاع
آرمی چیف نے مقامی طور پر تیار کردہ خصوصی گاڑیوں کو سروس میں شامل کیا
جنرل ایم ایم نروانے، چیف آف آرمی اسٹاف ، لیفٹیننٹ جنرل منوج پانڈے، آرمی کے نائب سربراہ کے ساتھ پونے کے دو روزہ دورے پر ہیں۔
12 اپریل 2022 کو بامبے انجینئر گروپ  اور مرکز میں منعقدہ ایک تقریب میں، آرمی چیف نے مقامی طور پر تیار کردہ کوئیک ری ایکشن فائٹنگ وہیکل میڈیم ، انفنٹری پروٹیکٹڈ موبلٹی وہیکل ، ٹاٹا ایڈوانسڈ سسٹم لمیٹڈ  کے ذریعہ تیار کردہ الٹرا لانگ رینج آبزرویشن سسٹم اور بھارت فورج کے ذریعہ تیار کردہ مونوکوک ہل ملٹی رول مائن پروٹیکٹیڈ آرمرڈ وہیکل کا پہلا سیٹ شامل کیا۔
سی او اے ایس نے حکومت ہند کے ”آتم نربھر بھارت“ اقدام کو مضبوط بنانے اور گزشتہ دہائیوں سے ہندوستانی فوج کے ساتھ مسلسل جڑے رہنے کے ان کے عزم کے لیے ٹاٹا اور بھارت فورج کی تعریف کی۔ ٹی اے ایس ایل اور بھارت فورج کے ذریعہ ان مقامی طور پر تیار کردہ سسٹم کی شمولیت سے مستقبل کے تنازعات میں ہندوستانی فوج کی آپریشنل صلاحیتوں میں بہت اضافہ ہوگا۔ اس موقع پر کئی ریٹائرڈ اور خدمت انجام دینے والے معززین کی بڑی تعداد موجود تھی۔
وزیراعظم کا دفتر
وزیر اعظم نے جھانسی، اتر پردیش میں پانی کے تحفظ اور زیر زمین پانی کی سطح میں اضافہ کی کوششوں کی ستائش کی
وزیر اعظم جناب نریندر مودی نے جھانسی، اتر پردیش میں پانی کے تحفظ اور زیر زمین پانی کی سطح کو بڑھانے کے لیے عوامی شراکت کے ذریعے کی جانے والی کوششوں کی تعریف کی ہے۔ جناب مودی نے اس نیک مقصد میں شامل سبھی کو مبارکباد بھی دی۔
معدوم ہو رہی ندیوں کے احیا اور حلقے میں مختلف امرت سروور کی تعمیر کے سلسلے میں جھانسی سے رکن پارلیمنٹ کے X تھریڈ کا جواب دیتے ہوئے، وزیر اعظم نے ایک X پوسٹ میں کہا؛
”اتر پردیش کے جھانسی میں پانی کے تحفظ اور زیر زمین پانی کی سطح کو بڑھانے کے لیے عوامی شرکت کی ان کوششوں کے نتائج بہت حوصلہ افزا ہیں اور پورے ملک کے لیے ایک مثال ہیں۔ اس نیک مقصد سے وابستہ سبھی کو میری دلی مبارک باد!“
ش ح۔ ف ش ع- م ف
05-09-2023
U: 9223
(
وزیراعظم کا دفتر
وزیر اعظم کی کوریا جمہوریہ کے صدرکے ساتھ میٹنگ
وزیر اعظم جناب نریندر مودی نے 10ستمبر 2023 کو نئی دہلی میں جی 20 چوٹی اجلاس کے موقع پر کوریا جمہوریہ کے صدر عزت مآب جناب یون سُک یوول سےملاقات کی۔
صدر یون سُک یوول نے ہندوستان کی جی 20 صدارت کے لئے وزیر اعظم کو مبارکباد دی۔انہوں نے چندریان مشن کی کامیابی پر بھی وزیر اعظم کو مبارکباد دی۔
دونوں لیڈروں نے اس حقیقت کو اُجاگر کیا کہ اس سال دونوں ملکوں کے درمیان سفارتی تعلقات کے قیام کی 50ویں سالگرہ ہے۔ دونوں لیڈروں نے تجارت و سرمایہ کاری ، دفاعی پیداوار، سیمی کنڈکٹر اور ای وی بیٹری ٹیکنالوجی سمیت باہمی خصوصی اسٹریٹیجک شراکت داری کے مختلف شعبوں میں ہوئی پیش رفت کا جائزہ لیا۔
دونوں لیڈروں نے مختلف علاقائی و عالمی ایشوز پر بھی خیالات کا تبادلہ کیا۔
یو پی ایس سی
صرف خواتین امیدواروں کے لئے نیشنل ڈیفنس اکیڈمی اور نیول اکیڈمی ایکزامینشن کے آن لائن درخواست فارم کی شروعات
ہندوستانی سپریم کورٹ کی ایک عبوری ہدایت کے پیروی میں، جس میں مقدمہ نمبر 1416/2020 کش کالرا بنام یو او آئی اور دیگر کے سلسلے میں 18 اگست 2021 کو جاری کردہ ایک آرڈر کےذریعے خواتین امیدواروں کو نیشنل ڈیفنس اکیڈمی اور مقبول اکیڈمی امتحانات  میں شرکت کرنے کی اجازت دی گئی ہے، یونین پبلک سروس کمیشن نے اپنی ویب سائٹ پر  اس امتحان کے لئے ایک آن لائن پورٹل شروع کرنے کافیصلہ کیاہے، تاکہ اس سلسلے میں غیر شادی شدہ خواتین کی مدد کی جاسکے۔ اس سلسلے میں نوٹس نمبر 10/2021 این ڈی اے۔II کے متعلق ، جو 9جون 2021 کو شائع ہوا تھا ، ایک تصحیح نامہ بھی جاری کیاگیا ہے۔
مذکورہ تصحیح نامہ کمیشن کی ویب سائٹ . پر دستیاب ہے۔
خواتین امیدوار 24 ستمبر 2021 سے 8 اکتوبر 2021 تک درخواستیں داخل کرسکتی ہیں۔
صحت اور خاندانی بہبود کی وزارت
صحت اور خاندانی بہبود کے وزیر مملکت جناب اشونی کمار چوبے اور برطانیہ کے جنوب مشرقی ایشیائی معاملات کے وزیر مملکت نے ویڈیو کانفرنس کے ذریعے صحت کے شعبے میں دو طرفہ تعلقات پر تبادلہ خیال کیا
برطانیہ کے وزیر مملکت نے کووڈ-19 وبا کے دوران پاراسیٹامول اور دیگر دواؤں کی خریداری میں مدد کیلئے ہندوستان کے وزیراعظم کا شکریہ ادا کیا
صحت اور خاندانی بہبود کے وزیر مملکت جناب اشونی کمار چوبے اور برطانیہ کے جنوب مشرقی ایشیائی معاملات کے وزیر مملکت لارڈ طارق احمد نے ویڈیو کانفرنسنگ کے ذریعے صحت کے شعبے میں دونوں ملکوں کے دوطرفہ تعلقات پر تبادلہ خیال کیا۔ دونوں وزیروں نے کووڈ-19 کے ٹیکے کی موجودہ صورتحال، عوام تک ویکسین پہنچانے کی کوششوں اور دونوں ملکوں کے ذریعے وبا کی روک تھام کیلئے کیے جارہے اقدامات کے بارے میں تفصیلی تبادلہ خیال کیا۔
جناب چوبے نے کہا کہ کووڈ-19 نے انسانیت کو ایک ساتھ آنے اور اس وبا سے پوری طاقت اور عہد کے ساتھ لڑنے کا موقع فراہم کیا ہے۔ ‘‘صدیوں سے ہندوستان نے ‘وسودھیو کٹمبکم’ کے جذبے کی وکالت کی ہے، پوری دنیا کو ایک خاندان کے طور پر مانا ہے’’۔ مستقبل میں انسانیت کیلئے کس طرح سے یہ تہذیبی طرز عمل ایک اہم رول ادا کریگا، انہوں نے اس مشکل دور میں ایک خاندان کے طور پر اس وبا سے لڑنے کی ضرورت پرزور دیا۔
صحت کے شعبے میں مسلسل اشتراک وتعاون کیلئے 2013 میں دونوں ملکوں کےدرمیان جنیوا میں ایک مفاہمت نامے پر کیے گئے دستخط کو یاد کرتے ہوئے انہوں نے کہا، ‘‘صحت کے شعبے میں ہندوستان اور برطانیہ کے درمیان دو طرفہ تعلقات گہرے اور مضبوط ہیں۔ وقت کے ساتھ دونوں ملکوں کےد رمیان یہ اشتراک وتعاون مزید مستحکم ہوا ہے’’۔
دونوں ملکوں کے مابین اشتراک وتعاون بڑھانےکے سلسلے میں اگلی جوائنٹ ورکنگ گروپ کی میٹنگ کے ایجنڈے میں ‘‘آیوشمان بھارت’’ کو ایک موضوع کے طور پر شامل کرنے کی ضرورت پر روشنی ڈالتے ہوئےصحت کے مرکزی وزیر مملکت نے دونوں ملکوں کے درمیان تعلقات کو مستحکم کرنے کیلئے ای-صحت، دواؤں سے متعلق ضابطے، انضباطی تعاون، دواؤں کی برآمدات، باہمی تعاون سے متعلق تحقیق، استعداد سازی وغیرہ کے شعبوں میں مزید اشتراک وتعاون کی تجویز پیش کی تاکہ دونوں ملکوں کے درمیان تعلقات کو مزید مستحکم کیا جاسکے۔
برطانیہ کے جنوب مشرقی ایشیائی معاملات کے وزیر مملکت لارڈ طارق احمد نے اس موقع پر کووڈ-19 ویکسین کے سلسلے میں ہندوستان اور برطانیہ کے ذریعے کی جارہی کوششوں کے بارے میں تبادلہ خیال کیا۔ انہوں نے کووڈ-19 وبا کے دوران دواؤں کی شکل میں ہندوستان کے اہم تعاون کیلئے وزیراعظم جناب نریندر مودی کا شکریہ ادا کیا۔
-----------------------
م ن۔م ع۔ ع ن
U NO: 6107
(Visitor Counter : 59
وزارت دفاع
رکشا منتری جناب راج ناتھ سنگھ انڈمان نکوبار جزائر کے 2 روزہ دورے پر روانہ
رکشا منتری جناب راج ناتھ سنگھ آج  انڈمان اور نکوبار کمانڈ  کے دو روزہ دورے کے لیے نئی دہلی سے روانہ ہوئے۔ دورے کے دوران، رکشا منتری کمانڈ کی آپریشنل تیاریوں اور کمانڈ کے آپریشنل علاقوں اور باہری یونٹس میں بنیادی ڈھانچے کی ترقی کا جائزہ لیں گے۔
رکشا منتری کیمبل بے، کارنک اور ڈگلی پور میں اے این سی یونٹوں کا بھی دورہ کریں گے جہاں وہ فوجیوں کے ساتھ بات چیت کریں گے۔
.....................
ش ح۔ ا ک۔ع ر
U. NO : 135
(Visitor Counter : 80
اسٹیل کی وزارت
آر آئی این ایل-وزاگ اسٹیل میں گاندھی جینتی تقریبات
جناب اتل بھٹ، سی ایم ڈی نے مہینہ بھر چلنے والی سوچھتا 2.0 خصوصی مہم کا آغاز کیا
وشاکھا پٹنم اسٹیل پلانٹ کے کارپوریٹ ادارے راشٹریہ اسپات نگم لمیٹیڈ  نے آج اکونا گرام میں مہاتما گاندھی جینتی منانے میں قوم کا ساتھ دیا۔ جناب اتل بھٹ، سی ایم ڈی، آر آئی این ایل نے وشاکھا پٹنم اسٹیل پلانٹ کی اکونا گرام ٹاؤن شپ میں سیکٹر 8 کے مہاتما گاندھی پارک میں مہاتما گاندھی کے مجسمے پر پھول چڑھاکر انہیں خراج عقیدت پیش کیا۔
جناب اتل بھٹ نے کہا کہ عدم تشدد اور سچائی کی اپنی مضبوط فلاسفی کے ساتھ مہاتما گاندھی نے دنیا پر یہ ثابت کر دیا کہ سامنے کا راستہ ہو سکتا ہے کہ آسان نہ ہو، لیکن اپنا مقصد حاصل کرنے کا یہ سب سے مؤثر طریقہ ہے۔
اس موقع پر بھگوت گیتا، قرآن، گروگرنتھ صاحب، بدھ پروچنم ، بائبل وغیرہ پڑھی گئیں۔ وسٹیل مہیلا سمیتھی کے ارکان نے اس موقع پر بھجن گائے۔ اس کے بعد سی ایم ڈی ڈائرکٹر ز اور حاضرین نے سوچھتا کا عہد لیا۔
انتظامی اصلاحات اور شکایات عامہ کے محکمے، عملے ، شکایات عامہ اور پنشن وزارت، حکومت ہند کی جانب سے موصولہ مکتوب کے مطابق جناب اتل بھٹ، سی ایم ڈی این آئی آر ایل نے خصوصی سوچھتا مہم 2.0 کا آغاز کیا، جو آر آئی این ایل کی جانب سے 2 اکتوبر سے 31 اکتوبر 2022 تک چلائی جائے گی۔
خصوصی سوچھتا مہم کے دوران جگہ کے بندوبست، کوڑے کرکٹ کے بندوبست، ریکارڈ بندوبست اور زیر التوا معاملات کو نمٹانے پر توجہ مرکوز کی جائے گی۔ پلانٹ اور کانوں کے مختلف علاقوں میں صفائی ستھرائی کی عوامی مہمات، بال سوچھتا جاگرتی، اسکولی بچوں کے لئے ذاتی صفائی ستھرائی کا بیداری پروگرام اور ہائی اسکول کی طالبات کے لئے ماہواری کے دوران حفظان صحت کے تئیں بیداری کا پروگرام پریورتن کے علاوہ صفائی پکھواڑہ میں سوتی کپڑے کے بنے تھیلوں کی تقسیم جیسے اقدمات کئے جائیں گے۔
جناب اتل بھٹ نے ڈاکٹر ایس کرن کمار، اے ایم این او، جی وی ایم سی، گازوواکا کو گھروں سے کورا اکٹھا کرنے والی گاڑی اور ہاتھ گاڑی سونپی، جس سے وشاکھا پٹنم اسٹیل پلانٹ کے اطراف کے علاقوں میں کوڑا اکٹھا کرنے میں مدد ملے گی۔ اس کے بعد جناب اتل بھٹ نے سیکٹر 8، مہاتما گاندھی پارک اور سیکٹر 8 کمپلکس میں جوگنگ کے دوران کوڑا اٹھانے کی سرگرمی کا آغاز کیا۔ جناب اتل بھٹ ، محترمہ نوپور بھٹ اور ڈائرکٹر زنے سیکٹر 8 کے شاپنگ کمپلیکس میں کنٹریکٹ ورکروں میں کپڑے سے بنے تھیلے تقسیم کئے۔
آر آئی این ایل کے سینئر افسران ، ایس ای اے کے نمائندے، یونین لیڈر، ایس سی ایس ٹی تنظیموں کے نمائندے اور متعلقہ خواتین نے بھی اس میں شرکت کی اور مہاتما گاندھی کو خراج عقیدت پیش کیا۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 192.67 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 14,971 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 1,977 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,26,02,714 ہوگئی ہے۔
پچھلے 24 گھنٹوں کے دوران 2,124 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.46 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 84.79 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,58,924 ٹیسٹ کئے گئے۔
اسٹیل کی وزارت
سیلنے ’’سیل سورن جینتی کہانی نویشی مقابلہ-2022’’کے نتائج کا اعلان کیا
اسٹیل اتھارٹی آف انڈیا لمٹیڈ نے آج ’’سورن جینتی کہانی نویشی مقابلہ -2022‘‘کے نتائج کا اعلان کیا۔ اس مقابلے کا آغاز 27مئی 2022 کو سیل کے موجودہ ’’گولن جوبلی سال‘‘کے دوران کیا گیا تھا۔ ہندی اور انگریزی دونوں زبانوں میں منعقد یہ مقابلہ ’’پچھلی پانچ دہائیوں میں قومی تعمیر میں سیل کا تعاون‘‘کے موضوع پر تھا۔
ہندی زمرے میں چھتیس گڑھ کے بھلائی کے جناب دانی پرساد شرما نے پہلا انعام حاصل کیا ہے۔ چھتیس گڑھ کے رائے پور کے ڈاکٹر کملیش گوگیا نے دوسرا انعام حاصل کیا اور نئی دہلی کے لکشمی نگر کے جناب رمیش چند کو تیسرے انعام کا حقدار ہونے کا اعلان کیا گیا۔غازی آباد، اترپردیش کی محترمہ انیمکا سہائے نے ستائشی انعام جیتا۔
انگریزی زمرے میں مغربی بنگال کے درگا پور کی محترمہ سومونا راٹھور نے پہلا انعام حاصل کیا۔ تین لوگوں :اُڈیشہ کے راؤڑ کیلا کی محترمہ انندتا مہاپاترا، اُڈیشہ کی راؤڑ کیلا کی محترمہ مُن مُن مِترا اور مغربی بنگال کے برن پور کے جناب ابھیلاش کما شرما نے دوسرا انعام حاصل کیا ۔ اسی طرح تیسرا انعام بھی تین لوگوں:جھارکھنڈ کے رانچی کے جناب راجیو بنرجی، مغربی بنگال کے برن پور کے جناب پیوش کمل اور اترپردیش کی غازی ٓ آباد کی محترمہ انیمکا سہائے نے حاصل کیا۔ ستائشی ایوارڈ بھی تین لوگوں میں تقسیم کیا گیا۔
اس مقابلے کا انعقاد شرکاء کو اپنی تخلیقی اور تحریری صلاحیت دکھانے کا موقع فراہم کرنے کے لئے کیا گیا تھا۔ اس مقابلے میں ملک بھر سے بڑی تعداد میں لوگوں نے حصہ لیا اور اپنی کہانیوں کے توسط سے پچھلی پانچ دہائیوں کے دوران ملک اور سماج کی تعمیر میں اسٹیل اتھارٹی آف انڈیا کے کردار کو دکھایا۔ تمام فاتحین کو پرکشش انعامات اور سرٹیفکیٹ دیئے جائیں گے۔تمام شرکاء کو حصہ لینے کا سرٹیفکیٹ بھی دیا جائےگا۔
امور صارفین، خوراک اور عوامی تقسیم کی وزارت
خوراک اور تقسیم عامہ کا محکمہ، کل ریاستوں اور مرکزکے زیر انتظام علاقوں کی ، خوراک کی وزارتوں کی ایک قومی کانفرنس کا انعقاد کرے گا
صارفین امور ، خوراک اور تقسیم عامہ کے مرکزی وزیر جناب پیوش گوئل کانفرنس کی صدارت کرے گی اور چینی – ایتھانول پورٹل کاآغازکریں گے
صارفین امور ، خوراک اور تقسیم عامہ کی وزارت کے تحت ، خوراک اور تقسیم عامہ کا محکمہ نئی دلی میں بدھ 5 جولائی 2023 کو خوراک کی وزارتوں کی ایک قومی کانفرنس کا انعقاد کررہا ہے۔ کانفرنس کا مقصد خریف مارکیٹنگ سیزن کے  24-2023 کے دوران موٹے اناج کی خریداری کے لئے ایک لائحہ عمل تیار کرنا ، پی ایم جی کے اے وائی پر موثر عمل درآمد کے لئے حکومت کی طرف سے کئے گئے بنیادی اقدامات پر تبادلہ خیال کرنا ، ریاستوں اور مرکز کے زیر انتظام علاقوں کے بہترین طور طریقوں کو ایک دوسرے کے ذریعہ اپنا یا جانا اور خوراک اور تغذیہ کو سب کے لئے یقینی بنانے پر مستحکم طریقے سے توجہ دنیا ہے۔
صارفین امور ، خوراک اور تقسیم عامہ ، کامرس تجارت وصنعت اور کپڑے کی صنعتوں کے مرکزی وزیر جناب پیوش گوئل، کانفرنس کی صدارت کریں گے۔ کانفرنس میں صارفین امور ،خوراک وتقسیم عامہ کی مرکزی وزیر مملکت محترمہ سادھوی نرنجن جیوتی اور جناب اشونی کمار چوبے نیز ریاستوں ومرکز کے زیر انتظام علاقو ں کے خوراک اور سول سپلائی کے وزراء بھی شرکت کریں گے۔
کانفرنس کی اہم سرگرمیوں میں جناب پیوش گوئل کے ہاتھوں چینی - ایتھانول پورٹل کا آغاز بھی شامل ہے۔ تبادلہ خیال کے لئے ایجنڈے میں جو بنیادی نکات ہیں ، ان میں اسمارٹ - پی ڈی ایس پر عمل درآمد ،سپلائی چین کا بہتر سے بہتر استعمال ، خریداری مراکز کی درجہ بندی اور مناسب قیمت والی دوکانوں  میں یکسر تبدیلی وغیرہ بھی شامل ہیں۔
کانفرنس ، ملک میں خوراک اور سب کے لئے تغذیہ کی یقینی فراہمی کے نظام میں یکسر تبدیلی لانے کے لئے ،چیلنجوں اورموقعوں کو اجاگر کرنے اور 24-2023 کے لئے ایک خاکہ فراہم کرنے کے لئے ایک پلیٹ فارم ثابت ہوگی ۔
پچھلے نوسال میں خوراک اور تقسیم عامہ کے محکمے نے بہت سے ایسے اقدامات کئے ہیں ، جن سے سماج کے غریب اور کمزور طبقوں کے صحیح معنوں میں ضرورت مند لوگوں کو اناج بروقت مہیا کرانا یقینی ہوا ہے ۔اہم اسکیم پردھان منتری غریب کلیان ان یوجنا  پر یکم جنوری 2023سے عمل درآمد کیا جارہا ہے اور اس کی وجہ سے تقریباََ 80 کروڑ مستحقین کومفت اناج کی فراہمی ہوسکی ہے۔
تین اہم اقدامات کے ذریعہ ٹی پی ڈی ایس کو مستحکم بنایا گیا ہے او ر اس کی استعداد میں اضافہ کیا گیا ہے۔نظام میں پیش رفت پر بہتری برقراررہے اس کے لئے محکمہ نئے اقدام شروع کرنے کا منصوبہ بنارہا ہے تاکہ نظام کی استعداد میں اضافہ ہو اور خوراک وتغذیہ کی یقینی فراہمی پر مزید توجہ دی جائے ۔
کانفرنس میں پورے ملک کی ریاستوں اور مرکز کے زیر انتظام علاقوں کے خوراک کے وزیر اور خوراک کے سکریٹریز شرکت کریں گے اور خوراک اور سول سپلائز کے شعبے کی مجموعی ترقی کے لئے اشتراک کریں گے اور ایک دوسرے کو معلومات فراہم کریں گے۔
اس اہم اجتماع کا مقصد موٹے اناج کی خریداری ، خریداری مراکز کی درجہ بندی ، پی ایم جی کے اے وائی پر موثر عمل درآمد ، اسمارٹ – پی ڈی ایس پر عمل درآمد ، چینی – ایتھانول پورٹل کا آغاز اور مرکزی وزیر کے ہاتھوں 9 سال کی حصولیابیوں پر ایک کتابچے کا اجراء ،چاول کی حفاظت اور دیگر اہم موضوعات سے متعلق اہم ایجنڈے پرتبادلہ خیال کرنا اور اس سلسلے میں حکمت عملی تیار کرنا ہے ۔
کانفرنس سے خوراک اور سول سپلائز کےشعبے کی کارکردگی میں اضافہ کرنے کے لئے تازہ خیالات ، نظریات اوربہترین طور طریقوں سے ایک دوسرے کو واقف کرانے کے لئے سبھی شرکت کرنے والوں کو ایک موقع فراہم ہوگا۔
وزیراعظم کا دفتر
وزیر اعظم نے قومی بھرتی ایجنسی کے قیام پر خوشی ظاہر کی
نئی دہلی،19 اگست :
وزیر اعظم جناب نریندر مودی نے قومی بھرتی ایجنسی کے قیام پر خوشی کا اظہار کیا ہے۔
وزیر اعظم نے کہا ’’ قومی بھرتی ایجنسی کروڑوں نوجوانوں کے لئے نعمت ثابت ہوگی۔ مشترکہ اہلیتی امتحان کے ذریعہ اس سے متعدد امتحانات کا خاتمہ ہو جائے گا اور وسائل کے ساتھ ساتھ قیمتی وقت کی بھی بچت ہوگی۔ اس سے شفافیت کو بھی بہت زیادہ فروغ حاصل ہو گا‘‘۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد109.08 کروڑسے تجاوزکرگئی ہے
پچھلے 24 گھنٹوں میں 59 لاکھ سے زیادہ خوراکیں دی گئیں
سردست شفایابی کی شرح 98.25 فیصد ہے
گذشتہ 24 گھنٹوں میں 10126نئے معاملے درج ہوئے ہیں
بھارت میں فی الحال 140638 مریض زیر علاج ہیں، جو 263 دنوں میں سب سے کم تعداد ہے
جانچ کے بعد متاثر پائے جانے والے مریضوں کی ہفتہ وار شرح  ہے، جو پچھلے46 دنوں میں2 فیصد سے کم ہے
گذشتہ 24 گھنٹوں کے دوران 59,08,440ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد109.08 کروڑ  سے تجاوز کرگئی ہے۔ یہ حصولیابی ملک بھر میں 1,10,77,727 سیشنز میں حاصل کی گئی۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
صحت کے دیکھ بھال کرنے والے کارکنان
|
|
پہلی خوراک
|
|
10379716
|
|
دوسری خوراک
|
|
9278114
|
|
صف اوّل کے کارکنان
|
|
پہلی خوراک
|
|
18372971
|
|
دوسری خوراک
|
|
16057391
|
|
18 تا 44 سال کی عمر کے افراد
|
|
پہلی خوراک
|
|
425889106
|
|
دوسری خوراک
|
|
154427554
|
|
45 تا 59 سال کی عمر کے افراد
|
|
پہلی خوراک
|
|
176716342
|
|
دوسری خوراک
|
|
100183701
|
|
60 سال سے زیادہ کی عمر کے افراد
|
|
پہلی خوراک
|
|
110804805
|
|
دوسری خوراک
|
|
68706656
|
|
میزان
|
|
1090816356
پچھلے 24 گھنٹے میں 11982 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,37,75,086 ہوگئی ہے۔
جس کے نتیجے میں، بھارت میں صحت یابی کی شرح 98.25 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 135دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 10126 نئے معاملات درج ہوئے ہیں۔
زیر علاج مریضوں کی تعدادفی الحال 1,40,638ہے، جو263 دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا0.41 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 10,85,848نمونوں کی جانچ کی گئی ۔ بھارت میں اب تک مجموعی طور پر تقریباً 61.72 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.25 فیصد ہوگئی ہے،جو گذشتہ46 دنوں سے2 فیصد سے بھی کم ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 0.93فیصد ہے۔ یومیہ متاثرہ افراد کی شرح پچھلے36 دنوں سے3فیصد سے بھی نیچے آگئی ہے اورلگاتار 71 دنوں سے یہ شرح 3 فیصد سے نیچے درج ہورہی ہے۔
سائنس اور ٹیکنالوجی کی وزارت
مرکزی وزیرڈاکٹرجتیندرسنگھ کل نئی دہلی کے سردارپٹیل بھون میں ڈی اے آرپی جی کے دفترمیں ایک خصوصی مہم 2.0کاآغاز کریں گے جس کے تحت کچرے کو ٹھکانے لگانے سمیت سووچھتااور حکومت میں التواء میں پڑے معاملات میں تخفیف کرنے پرتوجہ مرکوز کی جائے گی
دواکتوبر سے 31اکتوبر 2022تک جاری رہنے والی اس خصوصی مہم کا مقصد ، لوگوں کی شکایتوں کا بروقت اورموثر ازالہ ، ارکان پارلیمنٹ کے حوالہ جات، ریاستی سرکاروں ، بین وزارتی صلاح ومشورے اور پارلیمانی یقین دہانیاں اورکچرے کو ٹھکانے لگایاجاناہے
ڈاکٹرجتیندرسنگھ نے کہاکہ خصوصی مہم 2.0کے لئے 67000 سے زیادہ جگہوں کی نشاندہی کی گئی ۔ ان میں سبھی وزارتوں /محکموں کے ذریعہ نشانزد دوردراز کے اور دشوار گزار مقامات بھی شامل ہیں
سائنس اور ٹیکنولوجی کی وزارت میں آزادانہ چارج کے وزیرمملکت ، ارضیاتی سائنس کی وزارت میں آزادانہ چارج کے وزیرمملکت ، وزیراعظم کے دفتر، عملے ، عوامی شکایات اورپنشن کی وزارت کے مرکزی وزیر مملکت ڈاکٹرجتیندرسنگھ کل نئی دہلی میں سردارپٹیل بھون میں ڈی اے آرپی جی دفترمیں ایک خصوصی مہم 2.0کاآغاز کریں گے ۔اس مہم کے تحت سووچھتا اور حکومت میں التواء میں پڑے معاملات میں تخفیف کئے جانے پرتوجہ مرکوز کی جائے گی ۔
زیرالتواءمعاملات کے سبھی مختلف النوع زمروں ، جیسے ایم پی حوالہ جات یعنی ریفرینسز ،پی ایم او ریفرینسز ، کابینہ ریفرینسز ، ریاستی سرکاروں کے ریفرینسز ، عوامی شکایات ، ضوابط /عمل کو آسان بنانے ، جائزہ کی غرض سے مطالعہ کئے جانے والی فائلیں ، صفائی ستھرائی سے متعلق مقامات ، سہولت پیداکرنے کے لئے طے کئے گئے ضوابط وغیرہ کو، 2اکتوبر سے 31اکتوبر، 2022تک منعقدہونے والی اس خصوصی مہم کے دوران ، ڈاکٹرجتیندرسنگھ کے چارج کے تحت سبھی وزارتوں /محکموں میں اٹھایاجائے گا۔
اسی تقریب میں ، ڈاکٹرجتیندرسنگھ ، خصوصی مہم 2.0سے متعلق رہنما ہدایات کا کتابچہ اورانتظامیہ اصلاحات کے محکمے کی جانب سے پیش اگست کی پروگریس رپورٹ جاری کریں گے ۔اس رپورٹ میں ، اس سے پہلے کی مہم کے حصے کےطورپر، ماہ اگست 2022میں التواء میں پڑے معاملات میں تخفیف لانے کی غرض سے محکموں اوروزارتوں کے ذریعہ کئے گئے کاموں کو شامل کیاگیاہے ۔ ڈاکٹرجتیندرسنگھ پنشن اورپنشن یافتہ افراد کی فلاح وبہبود کے محکمے کے ذریعہ ضابطوں میں سہولت پیداکرنے کی غرض سے متعدد سرکولرز بھی جاری کریں گے ۔ ضابطوں اوراصولوں میں نرمی کرنا، خصوصی مہم 2.0کا ایک حصہ ہے ۔حکومت ہند نے 2اکتوبرسے 31اکتوبر 2022تک ایک خصوصی مہم 2.0کااعلان کیاہے ۔ جس کے تحت حکومت میں سووچھتا اورالتواء میں پڑے معاملات میں کمی لانے پرتوجہ مرکوز کی جائے گی ۔ خصوصی مہم 2.0 کا تمہیدی حصہ اس سے پہلے 14ستمبر کو شروع ہواتھا، جس میں ڈاکٹرجتیندرسنگھ نے خصوصی مہم 2.0پورٹل کا آغاز کیاتھا ۔
حکومت ہند کی وزارتوں /محکموں نے صفائی ستھرائی سے متعلق مہم کے انعقاد کی غرض سے اب تک 67000سے زیادہ جگہوں کی نشاندہی کرلی ہے ۔ اس مہم کے دوران لگ بھگ 21لاکھ فائلوں اور3لاکھ ای فائلوں کا جائزہ لیاجاتاہے ۔ اس ایک ماہ طویل خصوصی مہم کے تحت بہت سے ڈاک خانوں ، سمندرپارمشن /پوسٹ ، ریلوے اسٹیشنوں اوردیگر سرکاری دفاتر کامشن موڈ میں احاطہ کیاجائےگا۔
اس اہم تقریب میں ارضیاتی سائنسز کے محکمے کے سکریٹری ڈاکٹرسری واری چندرسیکھرعملے اورتربیت کے محکمے کی سکریٹری محترمہ رادھاچوہان ، ایٹمی توانائی محکمے کے سکریٹری جناب کے این ویاس اورخلا کے محکمے کے سکریٹری جناب سوم ناتھ نے وی سی لنک کے ذریعہ اس تقریب میں شرکت کی ۔ ڈی اے آرپی جی جو کہ خصوصی مہم 2.0کے لئے ایک نوڈل محکمہ ہے ، کے سکریٹری جناب وی سری نواس ، خصوصی مہم 2.0 کی پیش رفت کے بارے میں ایک پریزنٹیشن دیں گے ۔